ประกาศของคณะปฏิวัติ  ฉบับที่ 94
ประกาศของคณะปฏิวัติ
ประกาศของคณะปฏิวัติ
ฉบับที่
๙๔
-------------------------

 โดยที่คณะปฏิวัติพิจารณาเห็นว่า
พระราชกฤษฎีกาว่าด้วยระเบียบพนักงาน
เทศบาลยังมิได้มีบทบัญญัติให้กระทรวงมหาดไทยมีอำนาจวางระเบียบหักเงินเดือนของ
พนักงานเทศบาลไว้เป็นเงินสะสมเพื่อประโยชน์ในการออมทรัพย์ของพนักงานเทศบาล
ทำนองเดียวกับข้าราชการพลเรือน
สมควรแก้ไขพระราชกฤษฎีกาว่าด้วยระเบียบพนักงาน
เทศบาลเพื่อให้กระทรวงมหาดไทยมีอำนาจวางระเบียบการหักเงินเดือนของพนักงานเทศบาล
ไว้เป็นเงินสะสม
และในขณะเดียวกันสมควรแก้ไขพระราชกฤษฎีกาดังกล่าวให้ข้าราชการ
ส่วนจังหวัดสามัญโอนมาเป็นพนักงานเทศบาลได้ด้วยดังเช่นที่ได้เคยบัญญัติให้โอนข้าราช
การพลเรือนบางประเภทมาเป็นพนักงานเทศบาลได้หัวหน้าคณะปฏิวัติจึงมีคำสั่งดังต่อไปนี้

 ข้อ ๑
ให้เพิ่มความต่อไปนี้เป็นวรรคท้ายของมาตรา ๑๓ แห่งพระราชกฤษฎีกา
ระเบียบพนักงานเทศบาล พ.ศ. ๒๕๐๖
 "เพื่อประโยชน์ในการออมทรัพย์ของพนักงานเทศบาลกระทรวงมหาดไทยจะ
วางระเบียบและวิธีการให้เทศบาลหักเงินเดือนของพนักงานเทศบาลไว้เป็นเงินสะสม
และคิด
คอกเบี้ยจากเงินสะสมนั้นให้ด้วยก็ได้
เงินสะสมและดอกเบี้ยนี้ให้จ่ายคืนเมื่อออกจากงาน"

 ข้อ ๒
ให้ยกเลิกความในมาตรา ๓๘ แห่งพระราชกฤษฎีการะเบียบพนักงาน
เทศบาล พ.ศ. ๒๕๐๖ และให้ใช้ความต่อไปนี้แทน
 "มาตรา
๓๘ การโอนข้าราชการพลเรือน ข้าราชการส่วนจังหวัด นอกจากข้าราช
การการเมือง ข้าราชการประจำต่างประเทศพิเศษ
ข้าราชการพลเรือนวิสามัญ และข้าราชการส่วน
จังหวัดวิสามัญ มาเป็นพนักงานเทศบาล ในชั้น อันดับ และขั้นที่ไม่สูงกว่าเดิมอาจทำได้ถ้าเจ้าตัว
สมัครใจ โดยกระทรวงทบวงกรม องค์การบริหารส่วนจังหวัด
และเทศบาล เจ้าสังกัดทั้งสองฝ่าย
ได้ตกลงยินยอมในการโอนนั้นแล้ว และให้รายงาน ก.ท.
เพื่อพิจารณาอนุมัติ เมื่อได้รับอนุมัติแล้ว 
ให้นายกเทศมนตรีเป็นผู้สั่งบรรจุได้
 ให้
ก.ท. มีอำนาจเทียบกับชั้น อันดับ และขั้นเงินเดือนพนักงานเทศบาลที่จะรับ
โอนมาบรรจุ
 ให้ถือเวลาราชการของข้าราชการพลเรือนหรือข้าราชการส่วนจังหวัดที่โอนมา
เป็นวันทำงานที่ดำรงตำแหน่งพนักงานเทศบาลตามพระราชกฤษฎีกานี้"

 ข้อ ๓
ให้ประกาศของคณะปฏิวัติฉบับนี้มีผลใช้บังคับเช่นเดียงกับพระราช
กฤษฎีกาที่ออกตามความในมาตรา ๔๓ แห่งพระราชบัญญัติเทศบาล
พ.ศ. ๒๔๙๖

 ข้อ ๔
ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศ
ในราชกิจจากนุเบกษาเป็นต้นไป

 ประกาศ
ณ วันที่ ๒๘ กุมภาพันธ์ พุทธศักราช ๒๔๑๕
  จอมพล ถ. กิตติขจร
 
หัวหน้าคณะปฏิวัติ

[รก.๒๕๑๕/๓๑/๕พ/๑ มีนาคม ๒๕๑๕]

 ฐาปนี/แก้ไข
 ๒๕
ตุลาคม ๒๕๔๕
 B+A(C)